*Kivonat a Jászberény Városi Önkormányzat Képviselő-testületének 2020. február 25-én megtartott* ***rendkívüli, nyílt* *ülésének*** *jegyzőkönyvéből*

***Jászberény Városi Önkormányzat Képviselő-testületének***

***80/2020. (II. 25.) határozata***

***A kosárlabda látvány-csapatsportág 2015/16, 2016/17 és 2017/18-as támogatási időszakra szóló TAO-pályázatainak támogatásáról és a TAO-pályázatokban foglalt tárgyi eszköz beruházás megvalósításához szükséges önkormányzati hozzájárulások megadásáról***

1. A Jászberény Városi Önkormányzat Képviselő-testülete (a továbbiakban: Képviselő-testület) a Magyarország helyi önkormányzatairól szóló 2011. évi CLXXXIX. törvény (a továbbiakban: Mötv.) 13. § (1) bekezdés 15. pontjában meghatározott feladatkörében eljárva **támogatja** a JKSE Kosársuli Kft. (székhely: 5100 Jászberény, Hunyadi János u. 48., adószám: 23494815-2-16, képviselő: Hőgye István ügyvezető) társasági adó támogatási rendszer 2015/16, 2016/17 és 2017/18közötti támogatási időszakára vonatkozóan benyújtott pályázatait (a továbbiakban: TAO-pályázatok). A Képviselő-testület **hozzájárul** a nevezett szervezet TAO pályázataiban foglalt tárgyi eszköz beruházási célkitűzésének (sportcsarnok építése, a beruházás tervezése és kivitelezése) megvalósításához a Jászberény Városi Önkormányzat (a továbbiakban: Önkormányzat) tulajdonát képező, a jászberényi **8791 hrsz**-ú, kivett sporttelep megnevezésű, 9520 m2 területű, természetben Jászberény, Fémnyomó utca térségében található ingatlanon. A Képviselő-testület hozzájárul, hogy a JKSE Kosársuli Kft. a jelen pontban nevezett ingatlant térítésmentesen használja a beruházás megvalósításának céljából. A Képviselő-testület rögzíti, hogy a beruházás megvalósításához az Önkormányzat részéről önrész vállalására nem kerül sor.
2. A Képviselő-testület megállapítja, hogy az 1. pontban nevezett ingatlan a nemzeti vagyonról szóló 2011. évi CXCVI. törvény 5. § (2) bekezdés c) pontja alapján az Önkormányzat korlátozottan forgalomképes törzsvagyonába tartozik.
3. A Képviselő-testület rögzíti, hogy a JKSE Kosársuli Kft. ügyvezetőjének – a Jászberényi Kosárlabda Sportegyesület bevonásával – az 1. pontban nevezett beruházás megvalósítása során folyamatosan egyeztetnie kell Jászberény Város Polgármesterével, Alpolgármestereivel és Jászberény Város Főépítészével.

**Határidő**: folyamatos

 **Felelős**: Budai Lóránt polgármester

 Dr. Gedei József alpolgármester

 Balogh Béla alpolgármester

 Alvári Csaba, Jászberény Város Főépítésze

 Petőfi Áron Zsolt, JKSE elnök

 Hőgye István, JKSE Kosársuli Kft. ügyvezető

1. A Képviselő-testület az 1. pont alapján felhatalmazza Jászberény Város Polgármesterét a pályázat vonatkozásában valamennyi dokumentum – ideértve a társasági adóról és az osztalékadóról szóló 1996. évi LXXXI. törvény 22/C. § által a pályázat eredményes elbírálása érdekében megkövetelt jognyilatkozatok, különös tekintettel a hasznosítási megállapodás – aláírására.

 **Határidő**: folyamatos

 **Felelős**: Budai Lóránt polgármester (az aláírás vonatkozásában)

 Hőgye István ügyvezető (a jognyilatkozatok előkészítéséhez szükséges dokumentumok benyújtása vonatkozásában)

 Kiss József, a PH Közgazdasági Iroda vezetője

1. A Képviselő-testület a Mötv. 107. §-ában meghatározott jogkörében eljárva, valamint a Jászberény Város Önkormányzatának vagyonáról és a vagyongazdálkodás szabályairól szóló 13/2012. (III. 19.) önkormányzati rendelet 28. § (2) bekezdése alapján előzetesen **hozzájárul** ahhoz, hogy az Önkormányzat tulajdonát képező a jászberényi **8791 hrsz**-ú, kivett sporttelep megnevezésű, 9520 m2 területű, természetben Jászberény, Fémnyomó utca térségében található ingatlanra a Magyar Állam javára 15 év időtartamra az 1. pontban megjelölt TAO-pályázat során, az ingatlanon tervezett beruházáshoz kapcsolódóan igénybevételre kerülő adókedvezmény mértékéig jelzálogjog kerüljön bejegyzésre az ingatlan-nyilvántartásba.
2. A Képviselő-testület felhatalmazza Jászberény Város Polgármesterét az előzetes hozzájárulás 5. pont szerinti és a ténylegesen igénybe vett adókedvezmény ismeretében a jelzálogjog bejegyzéséhez szükséges végleges hozzájárulás aláírására.
3. A Képviselő-testület felkéri a JKSE Kosársuli Kft. ügyvezetőjét a jelzálogjog bejegyzéshez szükséges dokumentumok Önkormányzat részére határidőben történő benyújtására és a PH Közgazdasági Iroda vezetőjét a jelzálogjog bejegyzéssel kapcsolatos eljárás előkészítésére és lebonyolítására.

 **Határidő:** folyamatos (5., 6. és 7. pontok vonatkozásában)

 **Felelős:** Budai Lóránt polgármester (5., 6. és 7. pontok vonatkozásában) Hőgye István ügyvezető (5., 6. és 7. pontok vonatkozásában)

Kiss József, a PH Közgazdasági Iroda vezetője (5., 6. és 7. pontok vonatkozásában)

**Erről értesül:**

1. JKSE Kosársuli Kft. – Jászberény,
2. Jász-Nagykun-Szolnok Megyei Kormányhivatal – Szolnok,
3. PH Közgazdasági Iroda – helyben,
4. Alvári Csaba főépítész – helyben,
5. Városüzemeltetési és Tulajdonosi Bizottság valamennyi tagja – helyben,
6. Képviselő-testület valamennyi tagja – helyben,
7. Irattár – helyben.

|  |  |  |
| --- | --- | --- |
| ***Budai Lóránt sk.*** |  | ***Baloghné dr. Seres Krisztina sk.*** |
| ***polgármester*** | ***jegyző*** |

*Kivonat hiteléül:*

*Jászberény, 2020. február 26.*

 *(Dr. Bessenyei Lilla)*

 *irodavezető*